Document ID: /roh_data/filtered/fineweb-2-filterrobots_roh.jsonl.gz/22557

Exteriur - NATO prenda en funcziun centers da commando datiers da la Russia
Sco reacziun sin il conflict en l'Ucraina, ha la NATO prendì en funcziun 6 centers da commando en pajais commembers da l'Europa da l'ost. Las basas en la Bulgaria, Estonia, Lettonia, Lituania, Pologna e Rumenia han cumenzà oz uffizialmain cun lur lavur.
En mintgin dals 6 centers sajan 40 uffiziers engaschads, communitgescha il ministeri da defensiun lituan. Quels pon coordinar manevers ed en cas d’urgenza er intervenziuns dal las truppas. Plirs pajais ost-europeics teman per lur segirtad en vista a l'agir da la Russia en l'Ucraina.